แรงขายทำกำไรกด SET ปิดลดช่วงบวกเหลือ 4 จุด แนะจับตาบจ.ประกาศงบ-ตัวเลขว่างงานสหรัฐฯ
แรงขายทำกำไรกด SET ปิดลดช่วงบวกเหลือ 4 จุด แนะจับตาบจ.ประกาศงบ-ตัวเลขว่างงานสหรัฐฯ โดยดัชนีปิดตลาดวันนี้ ที่ระดับ 1,345.34 จุด บวก 4.10 จุด หรือ 0.31% มูลค่าการซื้อขาย 1.17 แสนล้านบาท 
11 พ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,345.34 จุด บวก 4.10 จุด หรือ 0.31% มูลค่าการซื้อขาย 1.17 แสนล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับต่างประเทศ โดยตลาดหุ้นในภูมิภาคเอเชียเคลื่อนไหวทั้งแดนบวก-ลบ แต่อิงทางบวกมากกว่า เช่นเดียวกับตลาดยุโรปเทรดบ่ายนี้บวกราว 0.3% เหมือนดาวโจนส์ฟิวเจอร์สที่บวกกว่า 100 จุด แม้แต่ราคาน้ำมันฟิวเจอร์สก็ยังบวกอยู่
ทั้งนี้ ตลาดบ้านเรามีความดาดหวัง Fund  Flow ไหลเข้ามากหลังนักลงทุนต่างชาติซื้อสุทธิเกือบ 2 หมื่นล้านบาทเมื่อวานนี้ ทำให้มีลุ้นที่ Fund Flow จะไหลเข้ามาในช่วงนี้ ตอบรับวัคซีนต้านไวรัสโควิด-19 คืบหน้า เป็นแรงหนุนให้ตลาดบ้านเรามีความน่าสนใจ เพราะมีหุ้นเกี่ยวข้องท่องเที่ยวจำนวนมาก และวันนี้คาดว่าต่างชาติยังคงซื้อสุทธิต่อ เนื่องจากเงินบาทแข็งค่าในรอบ 10 เดือนแถว 30.25 บาท/ดอลลาร์สหรัฐฯ บ่งชี้โอกาส Fund Flow ไหลเข้า และราคาน้ำมันยังยืนได้ดีเป็นแรงส่งสำคัญให้กับตลาดฯด้วย
อย่างไรก็ดี ตลาดฯปรับตัวขึ้นไปเร็วและแรง จึงอาจเผชิญแรงขายทำกำไรออกมาบ้าง แต่มองว่าเป็นการพักตัวเพื่อไปต่อ เนื่องจากดัชนีฯยังไม่หลุดแนวสำคัญที่ 1,340 จุด แสดงว่ายังมีแรงสู้ดี พร้อมแนะติดตามการทยอยประกาศผลประกอบการของบริษัทจดทะเบียนช่วงโค้งสุดท้าย และติดตามตัวเลขเศรษฐกิจของประเทศสำคัญ ๆ อย่างตัวเลขเงินเฟ้อของสหรัฐฯ และจำนวนผู้ขอรับสวัสดิการว่างงานของสหรัฐที่จะออกมาในสัปดาห์นี้ เป็นต้น
สำหรับแนวโน้มการลงทุนในวันพรุ่งนี้ (12 พ.ย.) นายวิจิตร กล่าวว่า ตลาดฯยังมีโอกาสปรับตัวขึ้นไปได้อีก โดยมีแนวรับ 1,330 จุด ส่วนแนวต้าน 1,355 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
KBANK  มูลค่าการซื้อขาย    8,789.31 ล้านบาท  ปิดที่  93.00 บาท  ลดลง   1.25 บาท
AOT    มูลค่าการซื้อขาย    7,348.14 ล้านบาท  ปิดที่  67.75 บาท  ราคาไม่เปลี่ยนแปลง
PTT    มูลค่าการซื้อขาย    4,220.60 ล้านบาท  ปิดที่  38.25 บาท  ราคาไม่เปลี่ยนแปลง
STGT   มูลค่าการซื้อขาย    4,131.38 ล้านบาท  ปิดที่  69.50 บาท  เพิ่มขึ้น  1.00 บาท
CPALL  มูลค่าการซื้อขาย    3,683.05 ล้านบาท  ปิดที่  63.50 บาท  เพิ่มขึ้น  0.50 บาท
ตลาดหุ้นเอเชีย
